
TVIRTINU
Ukmergės rajono savivaldybės
administracijos direktorė
______________________
Inga Pračkailė

STATINIO PROJEKTAVIMO TECHNINĖ UŽDUOTIS
 (TECHNINĖ SPECIFIKACIJA)

	Eil. Nr.
	Pavadinimas
	Reikalavimai 

	
	I. Bendra informacija apie pirkimo objektą

	1.
	Techninio darbo projekto pavadinimas:
	[bookmark: _Hlk94254593][bookmark: _Hlk161300800]Inžinerinių tinklų Ukmergės mieste (Ukmergė – Dukstyna) nauja statyba

	2.
	Statytojas 
	Ukmergės rajono savivaldybė, į. k. 111107563

	3.
	Statinių grupės sudėtis.
	Inžineriniai tinklai

	4.
	Statinių grupės paskirtis ir bendrieji rodikliai.
	Inžineriniai tinklai
· gatvės apšvietimo tinklai.
Registruoti statiniai:
Rodikliai:
· gatvės ilgis ~ 1395 m. Unikalus Nr. 4400-3828-0341.

	5.
	Statinio statybos rūšis.
	Nauja statyba

	6.
	Statinio kategorija.
	Neklasifikuojama 

	7.
	Esamos statinio konstrukcijos.
	Važiuojamoji dalis – asfalto danga, takas – asfaltas.

	8.
	Statinio projekto rengimo etapas.
	Techninis darbo projektas.

	
	II. Perkamų projektavimo paslaugų apimtis, trukmė ir perkančiosios organizacijos pateikiami duomenys

	9.
	Projektavimo paslaugų apimtis:
	

	9.1.
	projektavimo paslaugos;
	Projektas (toliau – projektas), kurio sudėtis nustatyta STR 1.04.04:2017 „Statinio projektavimas, projekto ekspertizė“ 5 skyriuje su sąnaudų kiekių žiniaraščiais, technine specifikacija ir Statybos skaičiuojamosios kainos nustatymo dalimi, bei kitomis projekto sudedamosiomis dalimis, įvertinus inžinerinio statinio specifiką ir specialiuosius reikalavimus, kuriuos nustato kiti įstatymai ir normatyvai statinio saugos ir paskirties dokumentai. 
Visą projekto sudėtį nustato projekto vadovas ir suderina su užsakovu.
Projektuotojas privalo ištaisyti projektą pagal užsakovo pastabas.
Projektuojant, planinius, konstrukcinius sprendinius, medžiagas derinti su užsakovu.

	9.2.
	kitos paslaugos;

	Pagal Užsakovo įgaliojimus gauti privalomuosius projekto rengimo dokumentus: prisijungimo sąlygas.
Į projektavimo paslaugos apimtį taip pat įeina atsakymų ir paaiškinimų per Užsakovo nurodytą terminą į tiekėjų paklausimus (pagal parengtą projektą) parengimas ir pateikimas.

	10.
	Projektavimo paslaugų trukmė.
	90 kalendorinių dienų;
Prieš pradedant projektuoti, atvykti į vietą, laiką suderinus su užsakovu. Projektavimo metu savivaldybės administracijos Statybos ir infrastruktūros skyriui pateikti projekto rengimo tarpinius rezultatus atvykus į savivaldybę;
Projektą pateikti projekto ekspertizei ir jį ištaisyti per 30 kalendorinių dienų pagal ekspertizės privalomąsias išvadas;

	11.
	Paslaugų teikėjui pateikiamos dokumentų,  reikalingų inžinerinių tinklų projekto dokumentams (toliau – projekto dokumentai) parengti, kopijos (šių dokumentų kiekis priklauso nuo inžinerinių tinklų paskirties, statybos vietos, sudėtingumo, poveikio aplinkai ir visuomenės sveikatai ir kt.):
	Situacijos planas.


	11.1. 
	Projektiniai pasiūlymai;
	

	11.2.
	Žemės sklypo teisinės registracijos Lietuvos Respublikos nekilnojamojo turto registre dokumentai arba žemės sklypo nuomos (panaudos) dokumentai;
	Projektuotojas pagal užsakovo įgaliojimą gauna Nacionalinės žemės tarnybos prie Žemės ūkio ministerijos sutikimą, kad valstybinėje žemėje būtų vykdomi projekte numatyti darbai (jeigu reikalinga).


	11.3.
	Įstatymų ir kitų teisės aktų nustatytais atvejais, kai atliekamas planuojamos ūkinės veiklos poveikio aplinkai vertinimas, planuojamos ūkinės veiklos poveikio visuomenės sveikatai vertinimo dokumentai;
	Kai planuojamos ūkinės veiklos poveikio aplinkai ir visuomenės sveikatai vertinimo dokumentai privalomi – pateikia projektuotojas.

	11.4.
	Sklypo inžinerinių geodezinių tyrinėjimų dokumentai;
	

	11.5.
	Prisijungimo sąlygos;
	Pagal užsakovo įgaliojimą pateikia projektuotojas.

	11.6.
	Kiti dokumentai.
	

	
	III. Reikalavimai projektavimo paslaugoms

	12.
	Projekto rengimo dokumentams taikomi teisės aktai, normatyviniai statybos techniniai dokumentai bei normatyviniai statinio saugos ir paskirties dokumentai. 
	Tiekėjas privalo paslaugas suteikti vadovaudamasis galiojančiais Lietuvos Respublikos įstatymais, statybos techniniais reglamentais, standartais, normatyviniais statybos techniniais dokumentais bei kitais susijusiais teisės aktais, taip pat jų naujausiais galiojančiais pakeitimais ir papildymais.
Projekto sudėtis turi apimti visas pagal STR 1.04.04:2017 „Statinio projektavimas, projekto ekspertizė“ reikalavimus privalomas dalis. Projekto apimtis turi būti pakankama projekto paskirčiai įgyvendinti ir atitikti aukščiausius projektavimo darbų rinkoje šiuo metu taikomus profesinius standartus.
Paslaugų tiekėjui privalomi ir visi sutarties vykdymo metu naujai priimti teisės aktai, jeigu jie susiję su vykdomu projektu.

	13.
	Aplinkos, visuomenės sveikatos saugos, kraštovaizdžio, nekilnojamųjų kultūros paveldo vertybių, trečiųjų asmenų interesų apsaugos, saugomos teritorijos apsaugos ir kitos apsaugos (saugos), neįgaliųjų socialinės integracijos reikalavimai.
	Nėra

	14.
	Esminiai funkciniai (paskirties), architektūros (estetinius), technologijos, techniniai, ekonominiai, kokybės reikalavimai bei kiti rodikliai ir charakteristikos susisiekimo komunikacijų (gatvių) ir inžinerinių tinklų paskirties statiniams:
	[bookmark: _Hlk194669370]Suprojektuoti kelio Ukmergė – Dukstyna (unikalus daikto numeris 4400-3828-0341) su pėsčiųjų -dviračių taku apšvietimą kabeliniu tinklu ant plieninių cinkuotų atramų LED technologijos šviestuvais, planuojamas apšvietimo tinklų ilgis 1100 m. Ant vienos atramos – du šviestuvai, į kelio pusę ir į tako pusę.
Suprojektuoti naują apskaitos spintą, šalia - apšvietimo valdymo spintą, numatyti jos pastatymą patogioje vietoje. Spintoje numatyti reikiamą skaičių atjungimo apsaugos elektros komutacinių aparatų, vieną grupę palikti rezerve, galingumą numatyti su rezervu (ateityje pajungti Sodininkų gatvę). Apšvietimo įjungimo – išjungimo valdymą numatyti kompleksinį: rankinį valdymą su astronomine laiko rele ir Midi Blue valdiklį, galintį nuotoliniu būdu valdyti gatvės apšvietimo tinklą, taip pat numatant vien rankinį apšvietimo įjungimą.
Suprojektuoti pėsčiųjų – dviračių take stebėjimo kamerų įrengimą – 2 vnt. Kameros Nr.1. įrengimo vietos koordinatės: X=6 125 376,76; Y=550 468,69. Kameros Nr.2. įrengimo vietos koordinatės: X=6 126 110,62; Y=550 468,69.
[bookmark: _Hlk168478277]Pėsčiųjų – dviračių takas ties Gandrų taku kerta magistralinį kelią A6 Kaunas-Zarasai-Daugpilis. Susikirtimo vietoje numatyti papildomą apšvietimą abiejose magistralinio kelio A6 Kaunas-Zarasai-Daugpilis pusėse.
Apšvietimo liniją projektuoti tarp magistralinio kelio A6 Kaunas-Zarasai-Daugpilis ir su pėsčiųjų -dviračių tako zonoje.
Šiuo metu kelio Ukmergė – Dukstyna pėsčiųjų - dviračių take apšvietimo nėra.

	15.
	Nurodymai sprendinių derinimui, jų pritarimui ir pan.
	Kas mėnesį pateikti projekto rengimo tarpinius rezultatus. Prieš užsakovui tvirtinant projektą, projektuotojas turi pristatyti parengtą projektą susitikimo metu, pakomentuoti pagrindinius projektinius sprendinius bei nurodyti projekto sprendinių atitiktį projektavimo užduočiai. 
Projekto vienas egzempliorių komplektas pateikiamas užsakovui sprendinių pritarimui ir statinio techninių-ekonominių rodiklių patvirtinimui. Projektas turi būti suderintas su visais suinteresuotais juridiniais asmenimis. 
Statinio projekto ekspertizę organizuoja ir apmoka užsakovas.

	16.
	Statinio ar statinių grupės projektavimo ir statybos eiliškumas.
	Nustato projekto vadovas.

	17.
	Reikalavimai susiję su „Žaliųjų pirkimų“ nuostatų įgyvendinimu bei statinio tvarumo kriterijai
	[bookmark: _Hlk193100277]Teikiant paslaugas, vadovautis Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus tvarkos aprašo patvirtinimo“ tvarkos aprašu (aktualia redakcija) ir taikyti minimalius aplinkos apsaugos kriterijus, patvirtintus minėtos tvarkos aprašo 2 priedo XVII skyriaus 28 punkte „Gatvių apšvietimo įranga“.

	18.
	Reikalavimai projekto rengimo dokumentų kalbai (-oms).
	Projektas rengiamas lietuvių kalba.

	19.
	Reikalavimai projekto rengimo dokumentų įforminimui, sudėčiai ir pan.
	Užsakovui su parašais pateikiami aprašo 3 egz. spausdintų bylų ir po 1 egz. PDF ir DWG formatais skaitmeninėje CD laikmenoje.

	20.
	Techninės specifikacijos:
	Projektuojamas tako / kelio apšvietimas turi atitikti Lietuvos standartą LST EN 13201-2 „Gatvių apšvietimas“. 2 dalis „Eksploataciniai reikalavimai“. Lietuvos standartą LST en 13201-3 „gatvių apšvietimas“. 3 dalis „Eksploatacinių parametrų apskaičiavimas“, Lietuvos standartą LST EN 13201-4 „Gatvių apšvietimas“. 4 dalis „Apšvietimo parametrų matavimo metodai“, Apšvietimo elektros įrenginių įrengimo taisykles, kurios patvirtintos Lietuvos Respublikos energetikos ministro 2011 kovo 3 d. įsakymu Nr. 1-28 (Žin.,2011, Nr. 17-815)
Šviestuvų techninė specifikacija:
Apšvietimo įrenginiai ir elektros šviestuvai turi atitikti techninius reikalavimus pagal CE ir ENEC sertifikatus.
Šviestuvo galios koeficientas turi būti ne mažesnis nei 0,95.
Šviestuvo eksploatacijos laikas turi būti ne mažiau 100 000 val.
Šviestuvų apsauga nuo mechaninio poveikio turi būti garantuojama IK08 pagal EN60598-1 arba pagal EN 60598-2-3 standartą.
Pastabos:
Turi būti vadovaujamasi aktualiomis teisės ir normatyvų redakcijomis.
Jei atskiruose normatyviniuose dokumentuose tai pačiai konstrukcijai, savybei, rodikliui, įrenginio elementui ir pan. nustatyti skirtingi parametrai, pasirenkamas tas, kuris užtikrina geresnes įrenginio technines ir eksploatacines savybes.


	20.1.
	Dokumentų, reikalingų projekto dokumentams parengti ir kuriuos pateikia perkančioji organizacija, kopijos;
	Nurodyta šio priedo 11 punkte.

	20.2.
	Duomenys apie perkančiosios organizacijos turimus ar planuojamus įsigyti įrenginius ir (ar) statybos produktus;
	Neplanuojama.

	20.3.
	Statinio (-ių) ar statinių grupės projektavimo paslaugų teikimo grafikas.
	Paslaugų atlikimo grafikas, skaičiuojant nuo paslaugų teikimo sutarties pasirašymo dienos.
Statinio projektas parengiamas per 90 kalendorinių dienų.

	
	IV. Reikalavimai statinio projekto vykdymo priežiūrai 

	
	Statinio (Inžinerinių tinklų) projekto vykdymo priežiūra.
	Nevykdoma.




Parengė:
Statybos ir infrastruktūros skyriaus			Artūras Blinstrubas 
vyr. inžinierius

Suderinta:
Statybos ir infrastruktūros skyriaus vedėjas			Tadas Balžekas


Vyriausiasis specialistas, laikinai vykdantis			Vytautas Pocius
vyriausiojo architekto funkcijas
